Sergejus Puskepalis

Sergejus Puskepalis (1966 m. balandžio 15 d. Kurske, Rusijos TFSR, TSRS – 2022 m. rugsėjo 20 d. Jaroslavlio srityje, Rusijoje)Актер и режиссер Сергей Пускепалис погиб в ДТП – lietuvių kilmės Rusijos kino ir teatro aktorius, teatro režisierius.

 Biografija 
S. Puskepalis gimė 1966 m. lietuvio geologo Vytauto Puskepalio ir bulgarės iš Padniestrės šeimoje. Vaikystę praleido Bilibine (Čiukčija). 1980 m. su šeima persikėlė gyventi į Saratovą. Mokėsi Saratovo teatro mokykloje, Jurijaus Kiseliovo kurse. Įgijęs profesiją, atliko būtinąją karinę tarnybą SSRS karo laivyne, Severomorske. Po to 10 metų dirbo Jaunojo žiūrovo teatre Saratove – vaidino, režisavo spektaklius.  Buvo vedęs aktorę Elvyrą Daniliną. 

1999–2001 m. mokėsi režisūros fakultete pas Piotrą Fomenką Rusijos teatrinio meno akademijoje (РАТИ), tame pačiame kurse su Mindaugu Karbauskiu. Dar besimokydamas akademijoje statė spektaklius Samaros teatre „Ponedelnik“. Po studijų baigimo režisavo spektaklius Maskvos teatruose „Piotro Fomenkos dirbtuvės“ ir „Olego Tabakovo teatras-studija“. Vėliau – Omsko „Penktajame teatre“. Nuo 2003 m. gegužės mėn. – Magnitogorsko A. Puškino dramos teatro vyr. režisierius, taip pat vietos konservatorijoje dėstė teatro fakultete. Nuo 2009 m. – seniausio Rusijoje Jaroslavlio Fiodoro Volkovo akademinio dramos teatro vyr. režisierius. 

Buvo kviečiamas statyti spektaklių žymiausiuose Rusijos teatruose. Šeima gyvena Železnovodske (Stavropolio kraštas). 

 Kine 
Pradėjo vaidinti kine 2003 m., atlikęs epizodinį vaidmenį Aleksejaus Učitelio filme „Pasivaikščiojimas“ (Прогулка). Tais pačiais metais debiutavo ir aktoriaus sūnus Glebas filme „Koktebelis“ (Коктебель). Atvykęs į jo filmavimą Abramceve, susipažino su šio filmo režisieriumi Aleksejumi Popogrebskiu. Tai buvo gera kūrybinės sąjungos pradžia. 2006 m. A. Popogrebskis pakvietė S. Puskepalį pagrindiniam vaidmeniui filme „Paprasti dalykai“ (Простые вещи). „Kinotauro“ (Кинотавр) kino festivalyje filmas pelnė 5 pagrindinius prizus, tarp kurių – „Geriausias vyro aktoriaus vaidmuo“. Šis vaidmuo buvo įvertintas kaip geriausias ir 42-ajame Karlovi Varų kino festivalyje (Čekija). 2008 metais kino kritikai vieningai pripažino S. Puskepalį „metų atradimu“. 2008 m. kovo mėn. aktorius gavo Rusijos kinematografijos premiją „Nika“.

2008 m. prasidėjo filmo „Kaip aš praleidau šią vasarą“ (Как я провел этим летом) filmavimas, kur aktorius atliko vieną iš dviejų pagrindinių vaidmenų ir laimėjo „Sidabrinį lokį“ 60-ajame Berlyno kino festivalyje 2010 m.http://www.respublika.lt/lt/naujienos/pramogos/kinas_muzika_tv/s_puskepalis__vienas_geriausiu_tarptautinio_berlyno_kino_festivalio_aktoriu/,print.1 S. Puskepalis - vienas geriausių tarptautinio Berlyno kino festivalio aktorių

2022 m. rugsėjo 20 d. Sergejus Puskepalis, būdamas 57 metų, žuvo eismo įvykyje M-8 greitkelio 201-ajame kilometre netoli Rostovo, Jaroslavlio srityje. Mikroautobusas "Ford Transit", kuriuo aktorius važiavo greitkeliu, išlėkė į priešpriešinę eismo juostą ir atsitrenkė į sunkvežimį. Sergejus Puskepalis ir mikroautobusą vairavęs jo asmeninis vairuotojas Aleksandras Sinicynas žuvo vietoje, sunkvežimio vairuotojas buvo sužeistas. Mikroautobusą nusipirko pats aktorius ir jis buvo gabenamas į Maskvą, kad būtų perduotas kariškiams Donbase. Palaidotas 2022 m. rugsėjo 23 d. Železnovodsko miesto kapinėse šalia tėvų.

 Filmografija 
 2003 – „Pasivaikščiojimas“ (Прогулка)
 2007 – „Paprasti dalykai“ (Простые вещи)  – Sergejus Maslovas
 2009 – „Greitai pavasaris“ (Скоро весна) – Pavelas Nikolajevičius
 2010 – „Vaistininkas“ (Аптекарь) – Michaelas Strelcovas
 2010 – „Kaip aš praleidau šią vasarą“ (Как я провёл этим летом) – Sergejus
 2010 – „Veros bandymas“ (Попытка Веры) – Sergejus
 2011 – „Sibiras. Monamuras“ (Сибирь. Монамур) – papulkininkis
 2011 – „Mano vaikinas – Angelas“ (Мой парень - Ангел) – vulkanologas
 2011 – „Liudininkų apsauga“ (Защита свидетелей) – majoras
 2011 – „Ir nebuvo geriau už brolį“ (И не было лучше брата) – Džalilas
 2012 – „Skyrybos“ (Развод) – Michailas
 2012 – „Metro“ (Метро) – Garinas
 2012 – „Baisus metas“ (Грозное время) – Andrejus Kurbskis
 2013 – „Pelėdos šauksmas“ (Крик совы)
 2013 – „Lūšnynų vaikai“ (Дети трущоб)
 2014 – „Juodoji jūra“ (Black Sea)

 Apdovanojimai 
 1999 m. Rusijos nusipelnęs artistas.

 Šaltiniai 

 Nuorodos 

 S. Puskepalio biografija
 S. Puskepalis (www.vokrug.tv)
 S. Puskepalis (Internet Movie Database)

Kategorija:Rusijos aktoriai
Kategorija:Rusijos teatro režisieriai
Kategorija:Lietuvių kilmės asmenybės